2011.gada \_\_\_.\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2008.gada 5.augusta noteikumos Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija””**

Izdoti saskaņā ar

Eiropas Savienības struktūrfondu

un Kohēzijas fonda vadības likuma

18.panta 10.punktu

Izdarīt Ministru kabineta 2008.gada 5.augusta noteikumos Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija”” (Latvijas Vēstnesis, 2008, 134.nr.; 2009, 102.nr.; 2010, 121.nr.) šādus grozījumus:

1. Aizstāt 50.punktā vārdus „ne vēlāk kā sešus mēnešus pēc avansa saņemšanas” ar vārdiem „saskaņā ar Ministru kabineta noteikto kārtību, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtību”.

2. Papildināt noteikumus ar 54.2, 54.3 un 54.4 punktu šādā redakcijā:

„54.2 Finansējuma saņēmējs, iesniedzot atbildīgajā iestādē saskaņošanai projekta grozījumus, var norādīt citu projekta labuma guvēju, kas ir vispārējās vai profesionālās vidējās izglītības iestādes saistību un tiesību pārņēmējs, ja aktivitātes īstenošanas laikā:

54.2 1. projekta labuma guvēju reorganizē, apvienojot ar citu projekta labuma guvēju;

54.2 2. projekta labuma guvēju reorganizē, apvienojot ar citu vispārējās vai profesionālās vidējās izglītības iestādi.

54.3 Ja aktivitātes īstenošanas laikā projekta labuma guvēju apvieno ar vispārējās vai profesionālās vidējās izglītības iestādi, finansējuma saņēmējs turpina īstenot projektu, nodrošinot izglītības iestādi ar atbilstošu, izmaksu efektīvu, drošu un uzticamu informācijas un komunikāciju tehnoloģiju infrastruktūru.

54.4 Ja apstiprinātajā projektā veidojas atlikums, tad piešķirtā finansējuma ietvaros atlikumu var novirzīt projektā noteiktajiem labuma guvējiem šo noteikumu 7.punktā minēto atbalstāmo darbību nodrošināšanai, sniedzot detalizēto pamatojumu papildu veicamajām atbalstāmajām darbībām projekta ietvaros un veicot attiecīgus grozījumus projektā, un ievērojot, ka netiek palielināts projekta attiecināmo izmaksu apjoms.”

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

18.08.2011 15:48

288

J.Sviridenkova

67047774, jevgenija.sviridenkova@izm.gov.lv